Абубакаров Уруж Абубакаран хва

Абубакаров Урудж Абубакаран хва (1911 йисан 5 апрелдиз, Ахцегь, Самур магьал — 1984 йисуз) — шурайрин артист ва музыкант, зуьрнедал, кфилдал ва дудукдал къугъвадай устӀар тир. ДАССР-дин лайихлу артист (1949), Дагъустандин халкьдин артист (1955), Категория:РСФСР-дин лайихлу артист (1960). Ватандин ЧӀехи дяведа иштираквал авурди, ада «За оборону Кавказа» медал къачуна..

 Уьмуьрдин рехъ 
Уруж Абубакаров 1911-лагьай йисан 5-лагьай апрелдиз Ахцегьа дидедиз хьана.

1930-лагьай йисуз, вичин 19 йис хьайила, Уруджа Даградиокомитетдин оркестрада вичин яратмишунин кӀвалах эгечӀна.

Ада Вири Союздин Москвада фейи халкьарин инструментрал къугъвазвай устӀаррин фестивалда садлагьай чка кьуна. Дагъустандин манийрин ва кьуьлерин Ансамблидин сифтегьан директор Татам Мурадова халкьарин инструментрин кӀватӀалдин кьиле эцигна.

1937—1960 лагьай йисара Уружа «Дагъустандин манийрин ва кьуьлерин Ансамблида» солиствиле ва инструментрин кӀватӀалдин концертмейстер яз кӀвалахна.

Гуьгъуьнлай 12 йисуз кьван «Лезгинка» лугьудай Гьукуматдин халкьдин кьуьлуьн ансамблида инструментрин кӀватӀал кьиле тухвана.

Москвада фейи са конкурсдин концертда Эрменрин миллетдин оркестрадин регьберди чпин экъечӀун гьич авуна, вучиз лагьайтӀа гьуьрмет авай Урудж Абубакарован кӀватӀалдин гуьгъуьнай экъечӀиз регъуь тир виляй.

Урудж Абубакарован буба чубан тир. Гьа чӀавуз чубандин кӀвалахдиз гзаф гьуьрмет авай. Ярлыга — эхирдал кӀир алай яргъи тӀвал, турбада тӀуьн ва чкӀулни авай, абурухъ галаз гьамиша пӀивитӀни авай. Гьа пӀивитӀдалай башламиш хьана музыкадин Олимпдал адан акьахун. Ам сад лагьай Дагъустандин музыкант я РСФСР-дин лайихлу артистдин тӀвар (1960) къачур.

1960—1970 лагьай йисара «Лезгинка» ансамбл вири дуьньяда зурба агалкьунар хьун паталди, Урудж Абубакарова ва адан гъилик галай халкьарин инструментрин кӀватӀалди гзаф зегьмет эцигна.

 Эдебият 

 Баянар 

 ЭлячӀунар 

Категория:Дагъустандин халкьдин артистар
Категория:ДАССР-дин лайихлу артистар
Категория:РСФСР-дин лайихлу артистар